અક્ષય કુમારે પોતાની સેકન્ડ ઇનિંગ્સમાં કોમેડી ફિલ્મોમાં વધુ સફળતા મેળવી, આમ છતાં તેમણે એક્શન ફિલ્મો કરવાનું છોડ્યું નથી. ઉલ્ટું એક્શન ફિલ્મોનો એક નવો ટ્રેન્ડ તેમણે બોલિવૂડમાં ચાલુ કર્યો એમ કહી શકાય. અક્ષય કુમારે 'બેબી', 'હોલિડે', 'એરલિફ્ટ', 'ગબ્બર ઇઝ બેક' વગેરે જેવી પેટ્રિઓટિક-સેમિ પેટ્રિઓટિક ફિલ્મોમાં કામ કર્યું અને આ ફિલ્મો બોક્સ ઓફિસ પર સુપરહિટ રહી. મનોજ કુમાર બાદ પહેલી વાર કોઇ એક્ટરે દેશભક્તિને લગતી ફિલ્મોને ફરી હાઇલાઇટ કરી છે. આ તમામ ફિલ્મોમાં અક્ષયના શાનદાર અભિનય અને લૂક્સના પણ ખૂબ વખાણ થયા છે.